সমস্যায় পড়লেন প্রাক্তন পাক প্রেসিডেন্ট আসিফ আলি জারদারি। অবৈধভাবে অর্থপাচারের অভিযোগে গ্রেফতারি পরোয়ানা জারি হল তাঁর বিরুদ্ধে৷ সংবাদ মাধ্যমের তথ্য অনুসারে, ভুয়ো ব্যাংক অ্যাকাউন্টের মাধ্যমেই চলত এই লেনদেন কার্য৷ সূত্রের খবর, ব্যাংকিং কোর্ট গ্রেফতারি পরোয়ানা জারি করছে জারদারি সহ অন্যান্যদের বিরুদ্ধে৷ তাদের মধ্যে বেশ কিছু আদালতের তলবকে অগ্রাহ্য করে শুনানিতে উপস্থিত হয়নি, তাদের নামও বিশেষ উল্লেখ্য৷ এফআইএ ( ফেডারাল ইনভেস্টিগেশন এজেন্সি) এর তদন্তে উঠে এসেছে অর্থপাচার কান্ডের সঙ্গে যুক্তদের নামের তালিকা৷ যাদের মধ্যে জারদারি প্রধান হলেও, রয়েছে তাঁর বেশ কিছু সহকর্মীর নামও৷ রিপোর্ট জানাচ্ছে, জারদারির আরও দুই বন্ধুকে মামলার সঙ্গে জড়িত থাকার কারণে গ্রেফতার করা হয়েছে৷ আগামী ৪ সেপ্টেম্বর জারদারি সহ অন্যান্যদের গ্রেফতার করে আদালতে পেশ করার নির্দেশ দিয়েছে ব্যাংকিং কোর্ট৷ এরপরই শুরু করা হবে পরবর্তী শুনানি পর্বটি৷ এফআইএ এর তদন্তে এখনও পর্যন্ত উঠে এসেছে জারদারি সহ ৩০ জনের নাম৷ যার মধ্যে রয়েছে জারদারির বোন ফারিয়াল তালপুর৷ সূত্রের খবর, ২০১৩, ২০১৪, ২০১৫ সালে বেশ কিছু বেসরকারি ব্যাংক থেকে খোলা হয়েছিল ২০ বেশি বেনামি অ্যাকাউন্ট৷ আর, সেখান থেকেই চলত অবাধে চলত লেনদেনের কাজ৷